**Zapisnik sa 5. sjednice Tima za kvalitetu OŠ Dežanovac održane 30.8.2022. godine u 12,00 sati**

POPIS SUDIONIKA:

1. Zoran Činčak, ravnatelj, vođa Tima
2. Ivana Širac, soc. pedagog, savjetnica, član Tima
3. Mirjana Hojka, učiteljica matematike i informatike, član Tima
4. Sanja Prodanović, učiteljica RN, mentorica, član Tima
5. (Morena Mandić Čolić, učiteljica hrvatskog jezika, član Tima) – ODSUTNA

DNEVNI RED:

1. Usvajanje Zapisnika s prethodne sjednice Tima za kvalitetu
2. Samovrednovanje učenika u školskoj 2022./2023.
3. Operativni program Vlade RH za nacionalne manjine
4. Potrebne licence za kvalitetniju nastavu
5. Razno

**Ad.1.**

**Usvajanje Zapisnika s prethodne sjednice Tima za kvalitetu**

Ravnatelj je upoznao članove Tima o radu u prethodnom razdoblju te pročitao zapisnik s prošle sjednice Tima.

 Članovi Tima za kvalitetu su jednoglasno usvojili zapisnik s prethodne sjednice.

**Ad.2.**

**Samovrednovanje učenika škole**

Učiteljica Sanja Prodanović je podsjetila članove Tima da je samovrednovanje učenika provedeno prošle godine od 26. – 30. travnja preko Teamsa u kojemu su učenici popunjavali anketni upitnik vezan za nastavu na daljinu. Rezultati ankete su prezentirani na sjednici Učiteljskog vijeća.

 Učiteljica je predložila da se ove godine ponovno provede samovrednovanje učenika te da se u isto uključi i socijalna pedagoginja te učiteljica informatike. Ravnatelj je predložio da se samovrednovanje provede u svibnju zbog termina održavanja Nacionalnih ispita.

 Članovi vijeća su se složili s dogovorenim okvirnim terminom, nositeljima samovrednovanja te prihvatili da se ova aktivnost uvrsti u Godišnji plan i program škole.

**Ad.3.**

**Operativni program Vlade RH za nacionalne manjine**

Ravnatelj je upoznao članove Tima s do sada poduzetim mjerama.

**Ad.4.**

**Potrebne licence za kvalitetniju nastavu**

 Učiteljica Mirjana Hojka je upoznala članove Tima s postojećim licencama i radnim materijalima te s potrebom obnavljanja pojedinih licenci. Definirali smo licence koje su potrebne za nastavu i koje je potrebno obnoviti za školsku 2022./2023.

U učionici matematike je interaktivna ploča za čiji rad je potreban software da bi se mogla koristiti za 3D projekcije, digitalne obrazovne materijale, obrazovna videa i audio snimke… Interaktivna ploča nabavljena je u suradnji s izdavačkom kućom Alfa čiju aplikaciju mozaBook Clasroom koristimo i za koju je potrebno produžiti licencu. Po dogovoru koji imamo s izdavačkom kućom Alfa trebamo ih kontaktirati radi daljnjeg produženja licence.

 Projektom e-škole omogućeno je učiteljima korištenje raznih digitalnih alata (Padlet, Kahoot, Canva. Wizer, WordWall, Quizziz, …) Ti digitalni alati mogu se koristiti u nekom probnom vremenu ili je omogućena za korištenje samo najosnovnija verzija.

 Ako budemo u nekom projektu koji zahtjeva ozbiljnije korištenje nekih alata ili ako nastavnici žele koristiti neki od tih alata bit će potrebno kupiti licence za korištenje istih.

 U informatičkoj učionici instaliran je program za upravljanje radom informatičke učionice pod nazivom SchoolMaster. Licenca za SchoolMaster je trajna tako da je ne moramo obnavljati.

 Računala u informatičkoj učionici rade, ali sporo, često se aplikacije dugotrajno ažuriraju ili se ne žele pokrenuti, ili se pokreću jako sporo, računala su puna virusa … što otežava rad u učionici pa bi bilo dobro kontaktirati našeg e tehničara da nam pomogne oko poboljšanja rada tih računala u smislu ponovnog instaliranja nekih aplikacija ili detaljnijeg čišćenja računala od virusa ili nešto slično da bi računala bolje radila.

 Predloženo je ravnatelju da kontaktira učitelje informatike i tehničke kulture te da se škola uključi u neki projekt IRIM-a (Institut za razvoj i inovacije mladih). Institut potiče djecu i odrasle da napreduju u usvajanju znanja u STEM području. Imaju raspisane razne projekte a mi smo uključeni u projekt „Microbitovi u nastavi“. Prijedlog je da se uključimo u neki projekt u kojem bismo mogli dobiti ili kupiti mBot, to je edukacijski robot koji djeca uče da obavlja neke radnje. To bi bilo za našu školu bilo vrlo korisno da približimo djeci njihova buduća zanimanja jer oni najčešće u Daruvaru upisuju Tehničku školu i to zanimanja mehatroničar, CNC operater, računalni tehničar, elektrotehničar.

 Dogovoreno je da se u što kraćem roku kontaktira e tehničar da do početka nastavne godine riješi probleme s oštećenim aplikacijama u informatičkoj učionici.

 Ravnatelj će kontaktirati izdavačku kuću Alfa oko obnavljanja licence za mozaBook, a nastavnica Mirjana Hojka prvi tjedan nastave treba kontaktirati nastavnika tehničke kulture i nastavnice informatike i ispitati zainteresiranost učitelja i djece za nabavku mBot-ova.

**Ad. 5.**

**Razno**

 Socijalna pedagoginja Ivana Širac je upoznala članove Tima s CAP ( Child Assault Prevention) programom. CAP je jedan od najkvalitetnijih i najobuhvatnijih programa primarne prevencije zlostavljanja djece u svijetu.

 Učiteljica Mirjana Cenkovčan, knjižničarka Ankica Holubek te socijalna pedagoginja Ivana Širac završile su program pod nazivom Osnovni CAP za djecu mlađe školske dobi.

 Pedagoginja je upoznala članove s hodogramom aktivnosti za ovu školsku godinu u kojoj će biti provedene radionice za roditelje, učenike trećih razreda te djelatnike škole. Točni datumi za provedbu radionica definirat će se na sljedećoj sjednici Tima za kvalitetu.

 S obzirom da je dio učitelja postavio upit o mogućnosti odlaska na studijsko putovanje (Austrija, Italija BiH), dogovoreno je da se na sljedećoj sjednici Tima odrede nositelji i hodogram aktivnosti, ako putovanje bude moguće realizirati.

 Zaključak

* članovi Tima za kvalitetu su jednoglasno usvojili Zapisnik s prethodne sjednice
* predložen je okvirni termin, nositelji i hodogram aktivnosti samovrednovanja učenika
* samovrednovanje učenika će se uvrstiti u Godišnji plan i program rada škole
* ravnatelj je upoznao članove Tima s do sada poduzetim mjerama vezanim za Operativni program Vlade RH za nacionalne manjine
* članovi Tima su definirali licence koje su potrebne za nastavu i koje je potrebno obnoviti za školsku godinu 2022./2023.
* članovi Tima su upoznati s CAP ( Child Assault Prevention) programom (program primarne prevencije zlostavljanja djece u svijetu) te hodogramom aktivnosti programa za ovu školsku godinu
* predložene su neke od mogućih destinacija za studijsko putovanje ( Austrija, BiH, Italija)

 Zapisničarka:

 Sanja Prodanović